રીસોલ્યુશન કોર્પોરેશનની રચના નાણાકીય સમસ્યાઓનો ઉકેલ લાવનાર નવાં સાધનોથી સશક્ત છે. જેમ કે, અસ્ક્યામતોનું સંપાદન અને માલિકીની તબદીલીના પરંપરાગત સાધનો સહિત "બેઇલ-ઇન" અને બ્રિજ સર્વિસ પ્રોવાઇડર્સ. એ ઠરાવ ફાઇનાન્શિયલ સ્ટેબિલિટી બોર્ડ (એફએસબી) દ્વારા ગ્રુપ ઓફ ટ્વેન્ટી (G20)ની છત્રછાયામાં વિકસાવવામાં આવેલું માળખું છે. આ ઠરાવમાં પ્રસ્તાવિત સુધારા વૈશ્વિક અને સ્થાનિક "સિસ્ટમેટિક્લી ઈમપોર્ટન્ટ બેન્કસ્” (વ્યવસ્થાપૂર્ણ મહત્ત્વની બેન્કો) અને નાણાકીય સંસ્થાઓ માટે ઉચ્ચ મૂડી પર્યાપ્તતાની જરૂરિયાતોથી સંકળાયેલ બેઝલ III બૅન્કિંગ નિયમન સુધારણાના પૂરક છે. આ સુધારણાઓનો ઉદ્દેશ્ય, “ટુ-બિગ-ટુ-ફેઈલ” (એટલી મોટી કે નિષ્ફળ ન જઈ શકે) એવી બૅન્કો અને નાણાકીય સંસ્થાઓ સાથે સંકળાયેલ નૈતિક સંકટને સંબોધિત કરવાનો છે અને ભવિષ્યમાં, નિષ્ફળ થયેલી સંસ્થાઓની જામીનની ચૂકવણી રાજ્ય ભંડોળમાંથી ન કરવામાં આવે એવો છે, જે 2007-08ની નાણાકીય કટોકટી દરમિયાન અને એ પછી જોવા મળ્યું હતું. જોકે, જાહેર માલિકીની બેન્કો અને નાણાકીય સંસ્થાઓ પર પ્રભુત્વ ધરાવતી ભારતીય નાણાકીય વ્યવસ્થા જોડે એ કટોકટી અને એના પ્રત્યેની પ્રતિક્રિયાનો કંઈ ખાસ નિસ્બત નથી. હકીકતમાં, જાહેર ક્ષેત્રના પ્રભુત્વે ભારતીય નાણાકીય ક્ષેત્રને કટોકટીથી દૂર રાખવા મદદ કરી છે. અને આ હકીકત ભારતીય રિઝર્વ બેન્કે (આરબીઆઈ) નોંધી છે.